EkBass/fiwiki-20250220-pages-articles huggingface dataset:
Martin Järveoja

Martin Järveoja (s. 18. elokuuta 1987) on virolainen kartanlukija. Järveoja toimii Ott Tänakin kartanlukijana Rallin MM-sarjassa. Kausilla 2018–2019 Tänak ja Järveoja ajoivat Toyota Gazoo Racing -tallissa. Tänak ja Järveoja voittivat maailmanmestaruuden kaudella 2019. Kausilla 2020-2022 Järveoja ja Tänak kilpailivat Hyundai Motorsport -tallissa. == Ura == Järveoja aloitti kartanlukijan uran vuonna 2006, jolloin hän toimi kartanlukijana useille kuljettajille Viron kilpailuissa. Vuodesta 2008 hän kilpaili Karl Kruudan kanssa ja osallistui Junior WRC -sarjaan, IRC-sarjaan vuonna 2010, WRC S2000 -sarjan kilpailuissa vuosina 2011 ja 2012, sekä WRC2 -sarjassa vuonna 2013. Hän kilpaili Kruudan kanssa vuoteen 2016. Vuonna 2017 hän ryhtyi Ott Tänakin kartanlukijaksi rallin MM-sarjaan, jossa he voittivat mestaruuden vuonna 2019. ==Lähteet== Luokka:Virolaiset kartanlukijat Luokka:Rallin maailmanmestarit Luokka:Vuonna 1987 syntyneet Luokka:Elävät henkilöt
Pentti Perhomaa

Pentti Perhomaa (s. 18. toukokuuta 1959 Oulu) on suomalainen jääkiekkoilija.Jääkiekkokirja 2018, s. 497 Hän pelasi SM-liigassa kaudella 1980–1981 Oulun Kärppien joukkueessa ja voitti Suomen- mestaruuden.Jääkiekkokirja 2018, s. 142 Hän pelasi SM-liigassa 25 runkosarjaottelua ja 12 pudotuspeliottelua ilman tehopisteitä. == Lähteet == * === Viitteet === Luokka:Suomalaiset jääkiekkoilijat Luokka:Vuonna 1959 syntyneet Luokka:Elävät henkilöt
Markku Haapaniemi

Markku Haapaniemi (s. 3. huhtikuuta 1958 Pori) on suomalainen jääkiekkoilija. Hän pelasi SM-sarjassa ja SM-liigassa vuosina 1974–1983 Turun Palloseuran joukkueessa. Hän saavutti yhden SM-hopean ja kaksi SM-pronssia.Jääkiekkokirja 2018, s. 475 Haapaniemi pelasi SM-sarjassa ja SM-liigassa yhteensä 146 runkosarjaottelua, joissa hänen tehopisteensä olivat 36 + 10 = 46 ja jäähymääränsä 36 minuuttia. SM-liigan pudotuspeleissä hän pelasi 19 ottelua, joissa tehopisteitä kertyi 5 + 5 = 10 ja jäähyminuutteja 11. Haapaniemi pelasi kahdeksan B-maaottelua ja kolme poikien maaottelua.Jääkiekkokirja 2018, s. 335 == Lähteet == * === Viitteet === Luokka:Suomalaiset jääkiekkoilijat Luokka:Vuonna 1958 syntyneet Luokka:Elävät henkilöt
The Wall Suomi

The Wall Suomi on vuosina 2018–2019 esitetty suomalainen visailuohjelma. The Wall -formaatti on lähtöisin Yhdysvalloista, ja siellä ohjelmaa esitettiin ensi kerran syksyllä 2016. Ohjelmaa on esitetty 22 maassa. Formaatin kehittäjät ovat koripalloilija LeBron James, Maveric Carter ja Andrew Glassman. Ohjelmaa juontaa Heikki Paasonen. Ohjelmaa kuvattiin Puolassa. == Pelin kulku == === Ensimmäinen kierros: Vapaapudotus === Pelissä oli kolme kierrosta. Ensimmäisellä kierroksella esitettiin viisi kysymystä ja jokaiseen kysymykseen oli kaksi vastausvaihtoehtoa. Jokaisen kysymyksen kohdalla vapautettiin kolme palloa. Jos vastaus oli oikein, pelaajat saivat rahat, joihin pallot osuivat. Jos vastaus oli väärin, eivät pelaajat saaneet mitään ja he menettivät yhtä paljon rahaa pankista. Jos pelaajat eivät saaneet tällä kierroksella rahaa, peli heidän osaltaan päättyi. Kierroksella on mahdollisuus ansaita 1–2000 € per pallo. === Toinen kierros === Toisen kierroksen alussa kilpailijat erotettiin toisistaan. Toinen pelaajista meni eristyksiin vastaamaan kysymyksiin, kun taas toinen oli lavalla. Eristetyssä oleva pelaaja vastasi kysymyksiin ja lavalla oleva pelaaja päätti, mihin lokeroihin pallot sijoitetaan. Jos vastaus oli oikein, pelaajat saivat rahaa, mutta jos vastaus oli väärä, rahaa menetettiin. Kierroksella oli mahdollisuus ansaita 1–12 500 € per pallo. === Kolmas kierros === Kolmas kierros eteni samalla tavalla kuin toinen, mutta nyt pelaajalla oli neljä vastausvaihtoehtoa kolmen sijaan. Kierroksella oli mahdollisuus ansaita 1–50 000 € per pallo. === Pelin päätös === Lopuksi eristyksissä oleva pelaaja sai valittavakseen sopimuksen. Pelaaja joko allekirjoitti sopimuksen tai repi sen. Jos pelaaja valitsi sopimuksen, pari sai rahat, jotka olivat ensimmäisellä kierroksella ansaittu, lisättynä 2000 eurolla per oikea vastaus. Toinen vaihtoehto oli repiä sopimus, jolloin pari sai seinällä olevan rahasumman. Pelaaja ei kuitenkaan tienneet, oliko tämä vastannut kysymyksiin oikein tai paljonko rahaa oli ansaittu. ==Lähteet== Luokka:Visailuohjelmat Luokka:2010-luvun suomalaiset kilpailuohjelmat Luokka:2020-luvun suomalaiset kilpailuohjelmat
BMW R23

BMW R23 on BMW:n moottoripyörämalli 1930-luvun lopulta. Yksisylinterin R20-mallista kehitetty R23-malli suunniteltiin 1937/38. Mallia myytiin 8 021 kpl. R23 oli yksisylinteristen pyörien perusta aina 1960-luvulle saakka. Toisen maailmansodan jälkeen BMW oli myös raunioina. Münchenin ulkopuolella oleva tehdas oli tuhoutunut pommituksissa. Saksan antautumisen myötä mm. moottoripyörien tuotanto oli kielletty 1947 vuoteen saakka. Tuolloin BMW sai luvan aloittaa tuotannon Yhdysvaltain luvalla Baijerissa. Silloin aloitettiin taas nollasta, ilman suunnitelmia ja piirustuksia. Ensimmäinen länsisaksalainen 250-kuutioinen moottoripyörä oli R24 vuonna 1948, joka seurasi R23-mallia. Malliin tehtiin parannuksia verrattuna sotaan edeltävään R23-malliin. Vuonna 1949 BMW teki R24-mallia 9 200 kappaletta. ==Lähteet== Luokka:BMW-moottoripyörät
Koripallon naisten maailmanmestaruuskilpailut 1953

Vuoden 1953 koripallon naisten maailmanmestaruuskilpailut pelattiin Santiagossa, Chilessä 7.–22. maaliskuuta 1953. Nämä olivat ensimmäiset koripallon naisten maailmanmestaruuskilpailut. Kisoihin osallistui kymmenen maata. Mestaruuden voitti Yhdysvallat, hopeaa saavutti Chile ja pronssille sijoittui Ranska. Turnauksen korikuningatar oli Ranskan Anne-Marie Colchen. == Sijoitukset == Sija Joukkue 1\. 2\. 3\. 4\. 5\. 6\. 7\. 8\. 9\. 10\. == Lähteet == * * Luokka:Koripallon naisten maailmanmestaruuskilpailut Naisten maailmanmestaruuskilpailut Naisten maailmanmestaruuskilpailut 1953
BMW R24

BMW R24 on BMW:n valmistama moottoripyörä. BMW aloitti toisen maailmansodan jälkeen vuonna 1947 moottoripyörien valmistuksen Münchenissä, saatuaan luvan Yhdysvalloilta. Ensimmäinen länsisaksalainen malli oli R24, joka luotiin R23-mallista sitä edelleen kehittämällä. BMW R24 oli yksisylinteri ja toteutus R23 tapaan 250-kuutioisena, malli oli R23:n edullinen kopio-/kehitysversio. Siinä ei ollut esimerkiksi takajousitusta. ==Lähteet== Luokka:1950-luvun moottoripyörät Luokka:BMW-moottoripyörät
Koripallon naisten maailmanmestaruuskilpailut 1957

Vuoden 1957 koripallon naisten maailmanmestaruuskilpailut pelattiin Rio de Janeirossa, Brasiliassa 13.–26. lokakuuta 1957. Nämä olivat toiset koripallon naisten maailmanmestaruuskilpailut. Kisoihin osallistui 12 maata. Mestaruuden voitti Yhdysvallat, hopeaa saavutti Neuvostoliitto ja pronssille sijoittui Tšekkoslovakia. Turnauksen korikuningatar oli Paraguayn Edith Nuñez. == Sijoitukset == Sija Joukkue 1\. 2\. 3\. 4\. 5\. 6\. 7\. 8\. 9\. 10\. 11\. 12\. == Lähteet == * * Luokka:Koripallon naisten maailmanmestaruuskilpailut Naisten maailmanmestaruuskilpailut Naisten maailmanmestaruuskilpailut 1957 Luokka:Rio de Janeiron urheilu Luokka:Brasilian urheilutapahtumat
Koripallon naisten maailmanmestaruuskilpailut 1959

Vuoden 1959 koripallon naisten maailmanmestaruuskilpailut pelattiin Moskovassa, Neuvostoliitossa 10.–18. lokakuuta 1959. Nämä olivat kolmannet koripallon naisten maailmanmestaruuskilpailut. Kisoihin osallistui kahdeksan maata. Mestaruuden voitti Neuvostoliitto, hopeaa saavutti Bulgaria ja pronssille sijoittui Tšekkoslovakia. Turnauksen korikuningatar oli Tšekkoslovakian Dagmar Hubálková. == Sijoitukset == Sija Joukkue 1\. 2\. 3\. 4\. 5\. 6\. 7\. 8\. == Lähteet == * * Luokka:Koripallon naisten maailmanmestaruuskilpailut Naisten maailmanmestaruuskilpailut Naisten maailmanmestaruuskilpailut 1959
Vuoden 1955 Atlantin hurrikaanikausi

Vuoden 1955 Atlantin hurrikaanikausi käsittää hurrikaanit ja niitä heikommat trooppiset myrskyt, joita nimettiin Atlantilla 1. kesäkuuta – 30. marraskuuta 1955. Kolmestatoista myrskystä kymmenen saavutti hurrikaanin voiman. Yksikään niistä ei iskenyt Yhdysvaltojen rannikolle Meksikonlahden rannalla tai Floridassa. Samoja nimiä käytetään uudelleen joka kuudes vuosi, mutta jos myrsky on tehnyt erityisen pahaa tuhoa, sen nimi poistetaan listoilta. Vuonna 1955 esiintyneistä myrskyistä Connie, Diane, Ione ja Janet poistettiin myöhemmin näiltä kiertäviltä listoilta. Myrsky SSHS Aktiivisena Trooppinen myrsky Brenda 0 31.7.-3.8. Hurrikaani Connie 4 3.-15.8. Hurrikaani Diane 2 7.-20.8. Hurrikaani Edith 2 21.-31.8. Trooppinen myrsky 5 0 25.-28.8. Hurrikaani Flora 2 2.-9.9. Hurrikaani Gladys 1 3.-6.9. Hurrikaani Ione 4 10.-21.9. Hurrikaani Hilda 3 12.-20.9. Hurrikaani Janet 5 21.-30.9. Trooppinen myrsky 11 0 23.-27.9. Trooppinen myrsky 12 0 10.-14.10. Hurrikaani Katie 2 14.-19.10. == Lähteet == == Aiheesta muualla == Luokka:Vuoden 1955 onnettomuudet 1955
Vuoden 1953 Atlantin hurrikaanikausi

Vuoden 1953 Atlantin hurrikaanikausi käsittää hurrikaanit ja niitä heikommat trooppiset myrskyt, joita nimettiin Atlantilla 15. kesäkuuta – 15. marraskuuta 1953. Neljästätoista myrskystä kuusi saavutti hurrikaanin voiman. Vain yksi ihminen sai myrskyissä surmansa, ja taloudelliset tuhot arvioitiin kuudeksi miljoonaksi Yhdysvaltain dollariksi. Hurrikaani Carol vaurioitti Uuden Englannin rannikon kalastuslaivastoa, ja Hazel lisäsi tulvatuhoja Floridassa. Myrsky SSHS Trooppinen myrsky Alice Trooppinen myrsky 2 Hurrikaani Barbara Hurrikaani Carol Trooppinen myrsky 5 Hurrikaani Dolly Hurrikaani Edna Trooppinen myrsky 8 Hurrikaani Florence 3 Hurrikaani Gail 1 Trooppinen myrsky 11 0 Hurrikaani Hazel 1 Trooppinen myrsky 13 0 Trooppinen myrsky Irene 0 == Lähteet == == Aiheesta muualla == Atlantin hurrikaanikausi 1953
Samuli Pakkala

Samuli Pakkala (4. helmikuuta 1891 Oulu – 4. tammikuuta 1959 OuluKuolleita. Helsingin Sanomat, 6.1.1959, s. 4.) oli kirjastoneuvos ja Oulun kaupunginkirjaston johtaja 1920-luvun lopulta aina 1950-luvun lopulle.Oulun kaupunginkirjaston historiaa. KirjastoVirma (Viitattu 30.9.2018) Samuli Pakkalan vanhemmat olivat kirjailijat Teuvo Pakkala ja Agnes Tervo ja puoliso vuodesta 1919 opettaja Maija Hallman. Taidegraafikko Teuvo-Pentti Pakkala oli heidän poikansa. Arkkitehti ja kirjailija Erkki Pakkala oli Samuli Pakkalan veli. Pakkala tuli ylioppilaaksi 1909 ja valmistui filosofian kandidaatiksi 1914. Oriveden kansanopistoa Pakkala johti 1917–1919. Hän oli Limingan kansanopiston johtaja 1919–1923 ja Kuopion kansalaisopiston ja kaupunginkirjaston johtaja 1923–1926. Oulun työväenopiston johtajana Pakkala toimi 1926–1927 ja Oulun suomalaisen keskikoulun opettajana 1930–1932. Oulun kaupunginkirjastoa Pakkala johti vuodesta 1926 vuoteen 1958, jolloin hänelle myös myönnettiin kirjastoneuvoksen arvo. Pakkalalla oli useita luottamustehtäviä. Hänen erikoisalaansa oli taidehistoria ja hän toimi sanoma- ja aikakauslehtien taidekriitikkona. ==Lähteet== ==Aiheesta muualla== * Koskinen, Anneli 1968. Piirteitä kirjastoneuvos Samuli Pakkalan elämästä: Kirjasto-opin tutkielma Tampereen yliopistossa. Tampere: Tampereen yliopisto. 83 s. Luokka:Suomalaiset kirjastonhoitajat Luokka: Suomalaiset opettajat Luokka: Suomen oppilaitosten rehtorit Luokka: Suomalaiset taidekriitikot Luokka:Vuonna 1891 syntyneet Luokka:Vuonna 1959 kuolleet
Vuoden 1952 Atlantin hurrikaanikausi

Vuoden 1952 Atlantin hurrikaanikausi käsittää hurrikaanit ja niitä heikommat trooppiset myrskyt, joita nimettiin Atlantilla 15. kesäkuuta – 15. marraskuuta 1952. Tämä oli viimeinen vuosi, jolloin myrskyjen nimeämiseen käytettiin armeijan puhelinaakkosia. Yhdestätoista myrskystä viisi saavutti hurrikaanin voiman. Kaudella 1952 hirmumyrskyjä havaittiin siihenastisia keskiarvoja vähemmän. Kaksi myrskyä havaittiin vain pitkän matkan tiedustelulentojen avulla. Kauden voimakkain myrsky oli hurrikaani Fox, joka riehui Kuubassa ja Bahamalla lokakuussa. Myrsky SSHS Aktiivisena Trooppinen myrsky 1 0 3.-4.2. Hurrikaani Able 2 18.8.-3.9 Trooppinen myrsky 3 0 27.-28.8. Hurrikaani Baker 2 31.8.-8.9. Trooppinen myrsky 5 0 8.-11.9. Hurrikaani Charlie 3 24.-28.9. Trooppinen myrsky Dog 0 24.-30.9. Trooppinen myrsky 8 0 25.-30.9. Hurrikaani Easy 2 6.11.10. Hurrikaani Fox 4 20.-27.10. Trooppinen myrsky 11 0 26.-30.10. == Lähteet == Luokka:Vuoden 1952 onnettomuudet 1952
Enric Mas

Enric Mas Nicolau (s. 7. tammikuuta 1995 Artà, Mallorca) on espanjalainen maantiepyöräilijä. Hän aloitti ammattilaisuransa Klein Constantia -joukkueessa 2016 ja edusti Quick-Step Floors / Deceuninck–Quick-Stepiä vuosina 2017−2019. Kaudesta 2020 hän on ajanut Movistar Teamissa Mas sijoittui toiseksi Espanjan ympäriajossa 2018 minuutin ja 46 sekuntia Simon Yatesille hävinneenä. Hän voitti Andorrassa ajetun kilpailun 20. etapin. Seuraavana vuonna hän voitti Gree-Tour of Guangxi -kilpailun. Hän voitti nuorten kilpailun Espanjan ympäriajossa 2020. Espanjan ympäriajossa 2021 hän sijoittui toiseksi neljä minuuttia ja 42 sekuntia Primož Rogličille hävinneenä. Seuraavan vuoden Espanjan ympäriajossa hän oli jälleen toinen kaksi minuuttia ja kaksi sekuntia Remco Evenepoelille jääneenä Hän voitti samana vuonna Giro dell'Emilian. == Saavutuksia == Lähteet:Pro Cycling Stats, Cycling Archives ;2012 :Aika-ajon junioreiden Espanjan-mestaruus ;2016 :Volta ao Alentejo, kokonais- ja pistekilpailun, nuorten kilpailun sekä 2. etapin voitto :Tour de Savoie Mont Blanc, kokonais- ja pistekilpailun sekä nuorten kilpailun voitto :Giro Ciclistico della Valle d'Aosta Mont Blanc, pistekilpailun voitto ;2017 :Vuelta a Burgos, kokonaiskilpailussa toinen, nuorten kilpailun voitto :Espanjan ympäriajo, 6. etapilla kolmas ;2018 :Baskimaan ympäriajo, kokonaiskilpailussa kuudes, nuorten kilpailun ja 6. etapin voitto :Sveitsin ympäriajo, kokonaiskilpailussa neljäs, nuorten kilpailun voitto :Espanjan ympäriajo, kokonaiskilpailussa toinen, 20. etapin voitto ;2019 :Ranskan ympäriajo, nuorten kilpailussa kolmas :Gree-Tour of Guangxi, kokonaiskilpailun, nuorten kilpailun ja 4. etapin voitto ;2020 :Ranskan ympäriajo, kokonaiskilpailussa viides, nuorten kilpailussa toinen :Espanjan ympäriajo, kokonaiskilpailussa viides, nuorten kilpailun voitto, 12. etapilla kolmas ;2021 :Volta a la Comunitat Valenciana, kokonaiskilpailussa kolmas, 3. etapin voitto :Ranskan ympäriajo, kokonaiskilpailussa kuudes :Espanjan ympäriajo, kokonaiskilpailussa toinen, 11. etapilla toinen, 9. ja 18. etapilla kolmas ;2022 :Espanjan ympäriajo, kokonaiskilpailussa toinen, piste- ja mäkikirikilpailussa kolmas, 15. ja 18. etapilla toinen, 4. ja 6. etapilla kolmas :Giro dell'Emilia, voitto :Lombardian ympäriajo, toinen ;2023 :Tirreno–Adriatico, kokonaiskilpailussa kuudes :Baskimaan ympäriajo, kokonaiskilpailussa viides :Espanjan ympäriajo, kokonaiskilpailussa kuudes ;2024 :Katalonian ympäriajo, kokonaiskilpailussa viides :Tour de Romandie, kokonaiskilpailussa kuudes :Ranskan ympäriajo, kokonaiskilpailussa 19:s, 17. etapilla kolmas :Espanjan ympäriajo, kokonaiskilpailussa kolmas, 8. ja 20. etapilla toinen :MM-kilpailut, maantieajossa kahdeksas :Lombardian ympäriajo, viides == Lähteet == Luokka:Espanjalaiset maantiepyöräilijät Luokka:Vuonna 1995 syntyneet Luokka:Elävät henkilöt
Neuroligiinit

Neuroligiinit (NLGN) ovat postsynaptisia soluunkiinnittymismolekyylejä, jotka sitoutuvat presynaptisiin neureksiineihin.https://www.ncbi.nlm.nih.gov/pmc/articles/PMC5687809/ Neuroligiinit ovat synapsien avainmolekyylejä, jotka toimivat hermoimpulsseja vastaanottavissa soluissa ja linkittyvät viestintuojien neureksiinimolekyyleihin. Koko synapsi perustuu näiden kahden proteiinin vuorovaikutukseen.https://www.tiede.fi/artikkeli/jutut/artikkelit/autismissa_takkuavat_synapsit_ Rakenteellisesti neuroligiinit kuuluvat α/β-hydrolaasiperheen proteiineihin. Ihmisillä neuroligiinejä tunnetaan viisi: NLGN1, 2, 3, 4X ja 4Y. Neuroligiinejä on tutkittu autismin kirjon häiriöön liittyen.https://journals.plos.org/plosgenetics/article?id=10.1371/journal.pgen.1006940 Vuoden 2017 lopulla on saatu selville että neurologiselle kehitykselle tärkeä Y-linkittynyt neuroligiini 4 (NLGN4Y) -proteiini liittyy osaan miesten homoseksuaalisuustapauksista.https://www.ncbi.nlm.nih.gov/pubmed/29229842/ ==Lähteet== Luokka:Neurologia
August Mäkeläinen

August Mäkeläinen (12. syyskuuta 1885 Kuhmoinen – 2. tammikuuta 1956) oli suomalainen kalastusmestari ja tietokirjailija.Fennica : August Mäkeläinen Kansaneläkelaitoksen henkilökortit -arkisto > Vuosina 1950-1958 kuolleiden henkilöiden hakemistokortit Hän toimi Mustialan maanviljelysopiston kalanviljelyslaitoksen hoitajana.Kotimainen kala 26.6.2012 : Savustuksesta == Teoksia == Nimellä Aug. Mäkeläinen: * Kalamiehen kirja : sisävesikalastajan käytännöllisiä havaintoja ja ohjeita. Otava 1916, 2. painos 1918, 3. täyd. painos nimellä Kalastajan kirja : kalastajan käytännöllisiä havaintoja ja ohjeita 1938, 4. täyd. painos nimellä Kalastajan kirja : kalastajan käytännöllisiä havaintoja ja ohjeita 1950, 5. näköispainos 4. painoksesta nimellä Kalastajan kirja. Oulaisten Aika, Oulainen 1999 == Lähteet == Luokka:Suomalaiset tietokirjailijat Luokka:Vuonna 1885 syntyneet Luokka:Vuonna 1956 kuolleet
Ildefonse

Ildefonse, myös: Ildephonsus, Ildefonso, Ildefonsus tai Toledon Ildephonsus saksankielisestä ilmaisusta valmis taisteluun (607 Toledo, Espanja – 23. tammikuuta 667 Toledo, Espanja) oli espanjalainen aatelinen, Toledon arkkipiispa ja katolinen pyhimys. Mies on Toledon Eugenen sukulainen ja opiskeli Sevillassa kirkonopettaja Isidorus Sevillalaisen ohjauksessa. Ildefonse oli koko elämänsä harras Neitsyt Marian kunnioittaja, ja hänen kerrotaan nähneen kerran Marian katedraalissa ilmestyksessä enkeleiden ja pyhimysten kanssa. Ildefonse osallistui Toledon kahdeksanteen ja yhdeksänteen konsiiliin vuosina 653 ja 655. Ildefonsen pyhimystunnuksia ovat paimensauva ja piispa, joka saa Neitsyt Marialta stoolan, Hänet kuvataan piispana mitran, kepin, kynän ja kirjan kanssa. Häntä kuvanneita taiteilijoita ovat esimerkiksi El Greco, Velázquez, Murillo ja Zurbarán. Hän on Toledon suojeluspyhimys, ja hänen muistopäiväänsä vietetään 23. tammikuuta. == Elämä == Ildefonse syntyi aatelisperheeseen vuonna 607 Espanjassa Toledossa. Vanhemmat uskoivat hänen saavan pappisviran, mutta hänestä tuli jo nuorena munkki Agalissa Tajojoella lähellä Toledoa olevaan pyhien Kosmaksen ja Damanioksen luostariin ja myös diakoni vuonna 630 sekä luostarin apotti. Hän laati useita kirjoja hienostuneella tyylillä, kirjoitti kuuluisia liturgisia rukouksia sekä kunnioitti Neitsyt Mariaa hartaasti. Vuoden 657 joulukuussa arkkipiispa Eugeniuksen kuoltua hänestä tuli Toledon arkkipiispa, ja hän oli virassa yhdeksän vuotta ja kaksi kuukautta ennen kuin kuoli 23. tammikuuta 667. Hänet haudattiin pyhän Leocadian basilikaan Toledoon. Hänen seuraajansa oli Quiricus (667-680). == Teokset == Ildefonsen kirjoituksia on säilynyt vain neljä: * O glorious men * Libellus de virginitate s. Mariae contra tres infideles * The Knowledge of the Cross * Liber de itinere deserti, quo itur post baptismum == Lähteet == Luokka:Espanjalaiset pyhimykset Luokka:Espanjalaiset aateliset Luokka:Espanjalaiset katoliset arkkipiispat Luokka:Keskiajan katoliset arkkipiispat Luokka:Apotit Luokka:Toledo (Espanja) Luokka:Vuonna 607 syntyneet Luokka:Vuonna 667 kuolleet
Neureksiinit

Neureksiinit (NRXN) ovat presynaptisia kalvoproteiineja, jotka vaikuttavat hermosolun pinnalla.https://www.ncbi.nlm.nih.gov/pmc/articles/PMC4056431/ Neureksiinit voidaan jakaa kahteen ryhmään: α-neureksiineihin ja β-neureksiineihin, joita molempia koodaa kolme geeniä.https://genomemedicine.biomedcentral.com/articles/10.1186/gm102 Neureksiineja koodaavat geenit ovat: NRXN1, NRXN2 ja NRXN3https://www.ncbi.nlm.nih.gov/pubmed/11944992 == Lähteet == Luokka:Neurologia
Gröndahl

Gröndahl tai Grøndahl on muun muassa seuraavien henkilöiden sukunimi: * Agathe Backer Grøndahl (1847–1907), norjalainen säveltäjä, pianisti ja musiikkipedagogi * Aimo Antero Gröndahl (1919–1983), suomalainen opettaja ja kirjailija * Amund Grøndahl Jansen (s. 1994), norjalainen maantiepyöräilijä * Antonia Gröndahl (s. 1995), suomalainen maantiepyöräilijä * Ari Gröndahl (s. 1989), suomalainen jääkiekkopuolustaja * Gustaf Adolf Gröndahl (1863–1932), suomalainen toimitussihteeri ja valtioneuvos * Jouni Gröndahl (s. 1938), suomalainen jalkapalloilija ja jääkiekkoilija * Juho Gröndahl (s. 1984), dramaturgi ja näytelmäkirjailija * Kelpo Gröndahl (1920–1994), suomalainen painin olympiavoittaja * Outi Gröndahl (s. 1984), suomalainen maastohiihtäjä ja ampumahiihtäjä * Roope Gröndahl (s. 1989), suomalainen pianisti * Wladimir Gröndahl (1884–1940), suomalaissyntyinen neuvostoliittolainen kenraalieversti.
Valavuori

Valavuori voi tarkoittaa: * Aleksi Valavuori (s. 1978), suomalainen juontaja ja liikemies * Olavi Valavuori (1921–1992), suomalainen taidemaalari ja keramiikkataiteilija * Viljo Valavuori (1889–1963), suomalainen asemapäällikkö ja runoilija. Luokka:Luettelot henkilöistä sukunimen mukaan
Robert Ceder

Kaarle Robert Ceder (23. elokuuta 1874 Helsinki – 24. huhtikuuta 1942 Turku) oli suomalainen lyseon lehtori ja oppikirjojen tekijä.Ylioppilasmatrikkeli 1853–1899Aikalaiskirja 1934Päivästä päivään. 60 v. täyttää tänään..., Helsingin Sanomat, 23.08.1934, nro 225, s. 3, Kansalliskirjaston digitaaliset aineistot. Viitattu 18.08.2024 Cederin vanhemmat olivat varusmestari Kaarle Oskari Ceder ja Maria Ulrika Silander. Hän pääsi ylioppilaaksi 1894 Helsingin suomalaisesta normaalilyseosta ja valmistui Helsingin yliopistosta filosofian kandidaatiksi 1899 ja maisteriksi 1900. Hän suoritti 1904 kasvatusopintutkinnon ja käytännölliset opettajanäytteet. Ceder toimi Hedengrenin kauppaopiston matematiikan ja fysiikan opettajana Helsingissä 1898–1900, Lappeenrannan yhteiskoulun matematiikan ja fysiikan opettajana 1900–1901, Turun suomalaisen klassillisen lyseon tuntiopettajana 1901-1903 sekä Turun suomalaisen reaalilyseon matematiikan ja fysiikan nuorempana ja vanhempana lehtorina 1904–1942. Ceder harrasti kvartettilaulua ja hän oli Mieskuoro Laulun Ystävien puheenjohtajana 1922–1923. Ceder oli vuodesta 1927 kouluvirkakunnan eläkekassan johtokunnan jäsen ja vuodesta 1929 johtokunnan puheenjohtaja. Hän toimi Turun pohjoisen vaalipiirin ja Turun kaupungin keskuslautakunnan jäsenenä sekä muutamia vuosia Koulunopettajain hautauskassan johtokunnan jäsenenä ja Turun työväenopiston johtokunnan puheenjohtajana. Ceder julkaisi muutamia oppikirjoja sekä kirjoitti eri aikakauslehtiin. Robert Ceder oli naimisissa vuodesta 1901 Ida Maria Julkusen (1882–1956) kanssa. Heidän poikansa oli lääninasessori Tauno Robert Ceder (1905–1994). Robert Ceder on haudattu Naantalin hautausmaalle. Robert Cederin hautakivi Naantalin hautausmaalla, Suomen Sukututkimusseura Hautakirjoituksia ja hautakuvia == Teoksia == Nimellä R. Ceder: * Pikalasku-opas. Otava 1916 * Luvunlaskun oppikirja . oppikouluja varten. Otava 1912, uud. painos 1918, 3. painos 1925, 4. kokonaan uudistettu painos 1934 * Luvunlaskun esimerkkikirja. Otava 1919, 2. painos 1921, 3. painos 1924, 4. painos 1927, 5. uud. painos 1933, 6. uud. painos 1937, 7. Bruno Malmion uudistama painos 1944, 8. painos 1948 * Luvunlaskun esimerkkikirjan tulokset. Otava 1919, 2. painos 1922, 3. painos 1924, 4. painos 1926, 5. painos 1930, 6. painos nimellä Tulokset luvunlaskun esimerkkikirjan viidenteen painokseen 1933, 7. painos nimellä Luvunlaskun esimerkkikirjan tulokset : liittyy esimerkkikirjan viidenteen painokseen 1935, 8. painos nimellä Tulokset luvunlaskun esimerkkikirjan kuudenteen painokseen 1937 * Viskositäts- und Schmelzpunktsbestimmungen in der Oxalsäurereihe : Beiträge zur Kenntnis der alternierenden Eigenschaften der homologen Reihen. Turun Suomalaisen Yliopiston julkaisuja. Sarja A 2, 4. Turku 1926 * Tulokset luvunlaskun esimerkkikirjan uusittuun seitsemänteen painokseen. Otava 1945, 1948 == Lähteet == Luokka:Suomalaiset opettajat Luokka:Vuonna 1874 syntyneet Luokka:Vuonna 1942 kuolleet
DKW RT 125

DKW RT 125 on saksalaisen DKW:n valmistama moottoripyörä. Kaksitahtista mallia tehtiin jo ennen toista maailmansotaa 1930-luvulla Zschopaussa. Sodan jälkeen mallia tehtiin Länsi-Saksan Ingolstadtissa vuosina 1950 ja 1960. Sana "RT" tarkoittaa "Reichstyp" eli kansallismalli. Sodan jälkeen Itä-Saksassa vanhan DKW-tehtaan nimeksi tuli IFA. Valtion omistama IFA alkoi valmistamaan moottoripyöriä ja autoja. Alkuperäiset mallit vuosilta 1939-1944 olivat mallinimillä DKW RT 125 ja DKW RT 125 n.A, joita valmistettiin natsi-Saksan aikana. Sodan ajan malli oli n.A, jossa oli muun muassa suurempi tankki ja vahvistettu runko. Sodan jälkeen mallinimeksi tuli DKW RT 125-0, ja sitä valmistettiin vuosina 1949–1954. == Sodan jälkeiset mallit == Mallista tuli maailman eniten kopioitu moottoripyörämalli. RT 125 -mallin jäljennöksiä rakennettiin ainakin kuudessa maassa. Maailmansodan jälkeen Neuvostoliitto otti suunnitelmia, työkaluja ja jopa henkilöstöä tehtaalta mukaansa. Malli nimeltä MMZ tehtiin Moskovassa (myöhemmin MMVZ ja SMZ). Puolassa RT 125 -mallin pohjalta luotiin uudet mallit SHL 125 ja Sokół 125, moottorikokoina 125 ja 175 cm3. RT 125 -piirustukset kulkeutuivat myös Britanniaan, jossa ne toimivat pohjana mallille BSA Bantam. Yhdysvalloissa ne olivat pohjana Harley- Davidsonin Hummer-mallille (myös Harley Lightweights Hummer). ==Lähteet== == Aiheesta muualla == Luokka:1950-luvun moottoripyörät Luokka:Moottoripyörämallit
PRA

PRA tarkoittaa seuraavia asioita: * Probabilistic Risk Assessment, todennäköisyysperusteinen riskianalyysi * progressiivinen retina atrofia, etenevä verkkokalvon surkastuma koirilla ja kissoilla. Luokka:Täsmennyssivut
Viestijuoksun Suomen-mestaruuskilpailut 1951

Viestijuoksun Suomen-mestaruuskilpailut 1951 järjestettiin 8.–9. heinäkuuta Lahdessa. == Yleisen sarjan mitalistit == === Miehet === Aika 1. osuus 2. osuus 3. osuus 4. osuus 4 × 100 m 1\. Helsingin Kisa-Veikot 43,3 Mikko Saarela Veikko Ruoho Erik Georgsson Ensio Pailemo 2\. Idrottsklubben-32 44,0 Keijo Bovellan Holger Arrenius Urho Kiikeri Lennart Lindberg 3\. Viipurin Urheilijat 44,2 Lauri Kantee Pentti Helve Olli Kosonen J. Laakkonen 4 × 400 m 1\. Helsingfors IFK 3.20,6 Rainer Pelkonen Lars Räihä Oskar Reponen Rolf Back 2\. Helsingin Kullervo 3.25,6 Tapio Nieminen Rainer Helmroos Olavi Puranen Erik Rönnholm 3\. Helsingin Kisa-Veikot 3.27,4 Klaus Löfström Lauri Venesjärvi Pekka Palamaa Veikko Ruoho 4 × 800 m 1\. Helsingfors IFK 7.44,4 Yngve Cavonius Rainer Pelkonen Lars Räihä Rolf Back 2\. Rosenlewin Urheilijat-38 7.52,0 Ensio Ekman Urho Julin Rolf Haikkola Ilmari Taipale 3\. Helsingin Kisa-Veikot 7.59,4 Lauri Venesjärvi Aulis Rinteenpää Teuvo Paakkari Reino Tikkanen 4 × 1 500 m 1\. Rosenlewin Urheilijat-38 15.57,8 Ensio Ekman Urho Julin Rolf Haikkola Ilmari Taipale 2\. Helsingin Kisa-Veikot 16.17,8 Olavi Rinteenpää Aulis Rinteenpää Teuvo Paakkari Reino Tikkanen 3\. Tampereen Pyrintö 16.18,0 Helge Perälä Ilpo Nikkilä Pentti Siltaloppi Viljo Kiiskinen Lähde === Naiset === Aika 1. osuus 2. osuus 3. osuus 4. osuus 4 × 100 m 1\. Helsingin Naisurheilijat 51,9 Marja-Terttu Salo Pirkko Mikkonen Pirkko Raikas Tuija Valkama 2\. Seinäjoen Urheilijat 52,6 Kaarina Lähdesmäki Liisa Hirvijärvi Raili Perttula Aino Autio 3\. Helsingin Tarmo 52,7 Annikki Aarnio Kyllikki Leino Agda Torkko Terttu Laine Lähde == Lähteet == Luokka:Viestijuoksun Suomen-mestaruuskilpailut Luokka:Lahden urheilutapahtumat Luokka:Vuoden 1951 yleisurheilu
As Ugly as They Wanna Be

As Ugly as They Wanna Be on yhdysvaltalaisen Ugly Kid Joe -rockyhtyeen esikois-EP, joka julkaistiin vuonna 1991. Sen nimi on parodia 2 Live Crew’n albumista As Nasty as They Wanna Be. == Kappaleet == # # # # # # == Lähteet == Luokka:Vuoden 1991 EP:t Luokka:Yhdysvaltalaiset hard rock -albumit Luokka:Esikois-EP:t
Koripallon naisten Euroopan-mestaruuskilpailut 1958

Vuoden 1958 koripallon naisten Euroopan-mestaruuskilpailut pelattiin Łódźissa, Puolassa 9.–18. toukokuuta 1958. Nämä olivat kuudennet koripallon naisten Euroopan-mestaruuskilpailut. Kisoihin osallistui kymmenen maata. Mestaruuden voitti Bulgaria, hopeaa saavutti Neuvostoliitto ja pronssille sijoittui Tšekkoslovakia. Turnauksen korikuningatar oli Puolan Romualda Gruszczyńska- Olesiewicz. == Sijoitukset == Sija Joukkue 1\. 2\. 3\. 4\. 5\. 6\. 7\. 8\. 9\. 10\. == Lähteet == * * Naisten Euroopan-mestaruuskilpailut 1958 Naisten Euroopan-mestaruuskilpailut Naisten Euroopan-mestaruuskilpailut 1958 Luokka:Łódźin urheilu
Zond 5

Zond 5 oli miehittämätön avaruusalus. Se oli toinen avaruusalus joka meni Kuun ympäri, ja ensimmäinen joka palasi turvallisesti Maahan syyskuussa 1968. Se oli osa Neuvostoliiton Zond-ohjelmaa. Sen mukana oli kaksi nelivarvaskilpikonnaa, jauhopukkeja, Piophila-kärpäsiä, kasveja ja muita eliöitä. ==Lähteet== Luokka:Avaruudessa käyneet eläimet Luokka:Neuvostoliiton avaruustoiminta
Koripallon naisten Euroopan-mestaruuskilpailut 1954

Vuoden 1954 koripallon naisten Euroopan-mestaruuskilpailut pelattiin Belgradissa, Jugoslaviassa 4.–13. kesäkuuta 1954. Nämä olivat neljännet koripallon naisten Euroopan-mestaruuskilpailut. Kisoihin osallistui kymmenen maata. Mestaruuden voitti Neuvostoliitto, hopeaa saavutti Tšekkoslovakia ja pronssille sijoittui Bulgaria. Turnauksen korikuningatar oli Tšekkoslovakian Dagmar Hubálková. == Sijoitukset == Sija Joukkue 1\. 2\. 3\. 4\. 5\. 6\. 7\. 8\. 9\. 10\. == Lähteet == * * Naisten Euroopan-mestaruuskilpailut 1954 Naisten Euroopan-mestaruuskilpailut Naisten Euroopan-mestaruuskilpailut 1954 Luokka:Belgradin urheilu
ALSEP

Apollo Lunar Surface Experiments Package (ALSEP) oli sarja tieteellisiä välineitä, jotka astronautit jättivät jokaisen Apollo-tehtävän laskupaikalle Apollo 11 -lennon jälkeen (Apollo 12, 14, 15, 16 ja 17). Apollo 11 jätti pienemmän paketin nimeltä Early Apollo Scientific Experiments Package, tai EASEP. == Lähteet == == Aiheesta muualla == Luokka:Apollo-ohjelma
Koripallon naisten Euroopan-mestaruuskilpailut 1950

Vuoden 1950 koripallon naisten Euroopan-mestaruuskilpailut pelattiin Budapestissa, Unkarissa 14.–20. toukokuuta 1950. Nämä olivat toiset koripallon naisten Euroopan-mestaruuskilpailut. Kisoihin osallistui 12 maata. Mestaruuden voitti Neuvostoliitto, hopeaa saavutti Unkari ja pronssille sijoittui Tšekkoslovakia. Turnauksen korikuningatar oli Ranskan Anne-Marie Colchen. == Sijoitukset == Sija Joukkue 1\. 2\. 3\. 4\. 5\. 6\. 7\. 8\. 9\. 10\. 11\. 12\. == Lähteet == * * Naisten Euroopan-mestaruuskilpailut 1950 Naisten Euroopan- mestaruuskilpailut Naisten Euroopan-mestaruuskilpailut 1950 Luokka:Budapestin urheilutapahtumat
Neuville-Saint-Rémy

Neuville-Saint-Rémy on kunta Pohjois-Ranskassa Nordin departementissa Hauts- de-Francen alueella. Se on Cambrain esikaupunki ja sijaitsee Escautjoen varrella. Ranskalainen suklaamyymäläketju De Neuville on saanut nimensä kunnan mukaan. Myymäläketjun historia juontaa Neuville-Saint-Rémyssä vuonna 1883 perustettuun yritykseen Les Maîtres Chocolatiers Réunis. Tour de France 2018 ChocoParis ==Aiheesta muualla== ==Lähteet== Luokka:Nordin kunnat
Aniche

Aniche on kunta Pohjois-Ranskassa Nordin departementissa Hauts-de-Francen alueella. Se sijaitsee noin 15 kilometriä Douain kaupungista itään. Aniche on yhä aktiivinen kaivos- ja lasiteollisuuskaupunki. Aiemmin se tunnettiin yhtenä Ranskan suurimpana ikkunalasien tuottajana. Kaupungissa on yhä seitsemän toiminnassa olevaa lasitehdasta, kuten Saint-Gobain. Kaupungissa on myös lasintuotannon museo Centre de mémoire de la Verrerie d'en haut. Tarinan mukaan kirjailija Jules Verne tuli Anicheen vuonna 1860 keskustelemaan paikallisten lasintekijöiden kanssa siitä, kestäisivätkö hänen Sukelluslaivalla maapallon ympäri -kirjassaan esiintyvä Nautilus- sukellusveneen yhdeksän ikkunaa syvänmeren paineen. Tour de France 2018 Kaupungissa oleva elokuvateatteri L'Idéal Cinéma-Jacques Tatin sanotaan olevan maailman vanhin yhä käytössä oleva elokuvateatteri. Se on ollut käytössä vuodesta 1905, ja se toimii entisessä paikallisen ammattiyhdistyksen päämajassa. ==Aiheesta muualla== ==Lähteet== Luokka:Nordin kunnat
Hopponen

Hopponen voi tarkoittaa: * Erno Hopponen (s. 1996), jääkiekkopuolustaja * Sami Hopponen (s. 1987), harmonikansoittaja * Waltteri Hopponen (s. 1996), jääkiekkohyökkääjä Luokka:Luettelot henkilöistä sukunimen mukaan
Hiten

Hiten on ISASksen rakentama avaruusluotain. Se oli Japanin ensimmäinen kuuluotain. Se laukaistiin 24. tammikuuta 1990. Kun se meni Kuun ohi ensimmäisen kerran, se päästi irti pienen luotaimen, Hagoromon. == Lähteet == Luokka:Kuu
Fazerin kukko

Fazerin kukko on suomalaisen Björn Weckströmin luoma veistos. Veistoksen tilasi Fazer yhtiön 100-vuotisjuhlan kunniaksi vuonna 1991. Se sijaitsee Helsingin keskustassa Kluuvikadulla. == Lähteet == Luokka:Helsingin patsaat ja veistokset Luokka:Kluuvi
Paavo Korhonen (päätoimittaja)

Paavo Tapani Korhonen (6. tammikuuta 1922 Viipuri – 20. syyskuuta 2018 HelsinkiKuolinilmoitus, Helsingin Sanomat 30.9.2018 s. C 16) oli suomalainen päätoimittaja. Hän oli Pellervo-lehden päätoimittaja ja sai tiedonjulkistamispalkinnon 1978 lehden työryhmän jäsenenäMyönnetyt palkinnot, Tiedonjulkistamisen neuvottelukunta (haku nimellä). ==Julkaisut== * Kasvava maa: Pellervolaista osuustoimintaa 1899-1974, toim. Paavo Korhonen; toimituskunta: Sampsa Mantere ... ja muita. Helsinki: Kirjayhtymä, 1974 ISBN 951-26-0948-7. * Kuopion osuusmeijeri 75 vuotta (1901-1976), toim. Paavo Korhonen. Kuopio: Kuopion osuusmeijeri, 1976 ISBN 951-99082-8-5. * Joensuun ymp. osuusmeijeri 75 vuotta: 1902-1977, toimitustyö: Heikki Suutela, Paavo Korhonen; kuvat: Pentti Mutanen. Joensuu: Joensuun ymp. osuusmeijeri, 1977 ISBN 951-99125-3-3. * Osuuskunta Maito-Pirkka 1959-1979, toimitustyö ja ulkoasu Paavo Korhonen; toimituskunta Matti Kujala...ja muita. Tampere: Osuuskunta Maito-Pirkka, 1979 ISBN 951-99212-8-1. * Kymenlaakson osuusmeijeri 1905-1980, teksti: Paavo Korhonen...ja muita; toimitustyö ja ulkoasu: Paavo Korhonen. Kouvola: Kymenlaakson osuusmeijeri, 1980 ISBN 951-99233-9-X. * Wirilander, Hannele,; Väänänen, Jouko,; Kiukas, Urho,; Korhonen, Paavo, * Mikkelin osuusmeijeri 1985: tausta ja kehitys 75 toimintavuoteen, julk.: Mikkelin osuusmeijeri; pääteksti: Hannele Wirilander, Jouko Väänänen;suunnittelu ja toim.: Paavo Korhonen. Mikkeli: Mikkelin osuusmeijeri, 1985 ISBN 951-99622-9-8. * Osuusteurastamo Karjaportti 1914-1989: 75 vuotta, julk.: Karjaportti; teksti: Paavo Korhonen. Mikkeli: Karjaportti, 1989 ISBN 952-90-0705-1. * Kuivamaito 1952-1993: tausta - synty - kehityskaari mukana olleiden kertomana, suunnittelu, kirjoitus ja ulkoasu: Paavo Korhonen. Nastola: Kuivamaito, 1993 ISBN 952-90-4664-2. * Ruohosta ruokaa: suomalaisen maidon tarinaa historian hämärästä agendaan 2000: Meijerijohtajat ry 20 vuotta 1998, Paavo Korhonen. Turku: Meijerijohtajat, 1998 ISBN 952-91-0423-5. * Kotitalomme Pantsar Viipurissa, kokoaja/kirjoittaja: Paavo Korhonen. Helsinki: Paavo Korhonen, 2004 ISBN: 952-91-7360-1 * Torkkelin kilta 1933-2008, työryhmä: Aija Korhonen, Paavo Korhonen; kirjan toimitus ... Leila Lehtiranta. Helsinki: Torkkelin kilta, 2008. ISBN 978-952-92-4084-5. == Lähteet == == Aiheesta muualla == * Paavo Korhosen muistokirjoitus Helsingin Sanomissa Luokka:Suomalaiset päätoimittajat Luokka:Vuonna 1922 syntyneet Luokka:Vuonna 2018 kuolleet
Tomas Roslin

Tomas Roslin (s. 6. joulukuuta 1969 Turku) on suomalainen ekologi ja professori. Hän toimii hyönteisekologian professorina Ruotsin maatalousyliopistossa (SLU). Roslin keskittyy tutkimuksessaan lajienvälisiin vuorovaikutussuhteisiin, erityisesti ekologisten vuorovaikutusverkostojen (esim. ravintoverkkojen) rakenteeseen ja toimintaan. ==Akateeminen ura== Tomas Roslin kirjoitti ylioppilaaksi vuonna 1988 Gymnasiet Lärkanista kuudella laudaturilla. Hän valmistui Helsingin yliopistosta filosofian maisteriksi 1994 ja filosofian tohtoriksi 1999. Väitöskirjansa hän laati akatemiaprofessori Ilkka Hanskin ohjauksessa. Roslinin väitöskirjatyö käsitteli lantakuoriaisten yhteisöekologiaa ja maatalouden muutosten kuvastumista lajien taantumisessa. Hänen muita tutkimuskohteitaan ovat muun muassa tammet (Quercus robur) ja niiden hyönteiset, sekä arktiset lajit. Roslin on väitöksensä jälkeen toiminut tutkijatohtorina Albertan yliopistossa Kanadassa sekä tutkijana ja ryhmänjohtajana ensin Metapopulaatiobiologian tutkimusryhmässä Helsingin yliopiston bio- ja ympäristötieteiden laitoksella, sitten Helsingin yliopiston maataloustieteiden laitoksella. Vuosina 2005–2010 hän toimi Suomen Akatemian akatemiatutkijana, vuosina 2010-2015 agroekologian yliopistonlehtorina. Roslin sai vuonna 2005 Suomen Akatemian tunnustuspalkinnon tutkimusansioistaan, erityisesti nk. kansalaistieteen-lähestymistavan käytöstä tieteen jalkauttamisessa. Vuodesta 2015 Roslin on toiminut hyönteisekologian vakinaisena professorina Ruotsin maatalousyliopistossa.. Ruotsin viran ohella hän johtaa myös suomalaista tutkimusryhmää Helsingin yliopistossa. ==Tutkimusalana ekologiset vuorovaikutusverkostot== Luonnossa lajit kytkeytyvät toisiinsa elollisten vuorovaikutusten kautta. Näistä kenties tunnetuimmat ovat antagonistiset peto-saalissuhteet, jotka yhdistävät lajeja ravintoverkoiksi. Yhtä lailla lajipareja voi kuitenkin yhdistää molempia hyödyntävät mutualistiset vuorovaikutukset (esim. kasvi-pölyttäjäverkot), kilpailusuhteet yms. Roslin on selvittänyt, miten erilaiset vuorovaikutustyypit yhdistävät lajeja nk. metaverkostoiksi, miten nämä verkostot ovat rakentuneet, miten ne kehittyvät ja miten ympäristönmuutos vaikuttaa niihin. Kohteinaan hän on usein käyttänyt arktisia eliöyhteisöjä, erityisesti Koillis-Grönlannissa. Näillä pohjoisilla alueilla lajien niukkuus tekee niiden vuorovaikutusverkoista suhteellisen helposti lähestyttäviä. Vuorovaikutusten havaistemiseen ja mittaamiseen Roslin on erityisesti kehittänyt ja käyttänyt DNA-pohjaisia menetelmiä. Roslinin tutkimuksella on huomattavaa merkitystä sen ymmärtämisessä, miten ympäristön muuttuminen ja erityisesti ilmastonmuutos vaikuttaa eliöyhteisöjen rakenteeseen ja toimintaan. ==Lähteet== Luokka:Suomalaiset professorit Luokka:Helsingin yliopiston professorit Luokka:Suomalaiset biologit Luokka:Vuonna 1969 syntyneet Luokka:Elävät henkilöt
Armas Sandelin

Jaakko Armas Sandelin (25. heinäkuuta 1890 Lohtaja – 24. marraskuuta 1959 Kokkola) oli suomalainen lehtori ja oppikirjan tekijä.Rafael Olinin GeneaNet- sivut : Jaakko Armas Sandelin Sandelinin vanhemmat olivat opettaja, Getan kirkkoherra Johan Fredrik Sandelin (1862–1950) ja Lydia Josefina Sandelin (1866–1938). Hän oli naimisissa vuodesta 1917 Elsa Vuorelan (1894–1977) kanssa.Ylioppilasmatrikkeli 1853–1899 : Johan Fredrik Sandelin Sandelin oli opettajana Hangon suomalaisessa yhteiskoulussa ja toimi koulun rehtorina 1926–1931.Suomen yksityisten oppikoulujen digitaalinen matrikkeli : Hangon suomalainen yhteiskoulu 1906-1931 Hän oli myös Hangon Sanomien päätoimittajana 1931–1940. Sandelin asui 1930-luvulla Villa d’Angleterren huvilassa Hangossa. Hän oli tunnettu keräämästään lakkasinettikokoelmasta. Sandelin keräsi myös vanhoja huonekaluja ja maalasi öljyväritauluja. Kuninkaallisia monogrammeja ja "Eskon puumerkkejä", Seura, 19.01.1938, nro 3, s. 14, Kansalliskirjaston digitaaliset aineistot == Julkaisuja == * Hangon suomalaisen yhteiskoulun oppilaitten saavutukset eri aineissa v. 1906-1925 tilaston valossa. Liite Hangon suomalaisen yhteiskoulun vuosikertomukseen 1925-1926. Hanko 1926 * Onni matemaattisena probleemana. Liite 2 Hangon suomalaisen yhteiskoulun vuosikertomukseen 1927. Hanko 1927 * Algebran oppikirja : oppikouluja varten. Otava 1928 * Katsaus Hangon suomalaisen yhteiskoulun toimintaan 1906-1931 teoksessa Hangon suomalainen yhteiskoulu 1930-1931. Hanko 1931 * Kirjoitelmia Hangon sanomissa 1934. Tekijä, Turku 1934 == Toimitustöitä == * Suomen opettajisto : elämäkerrallisia tietoja. 1.1, Kouluhallitus, oppikoulut, seminaarit ; toim. Toivo Heikari, Armas Sandelin. Toimittajat, Hanko 1933 * Oppikoulujen opettajat – Läroverkslärarena 1955. Tekijä, Turku 1955 == Lähteet == Luokka:Suomen koulujen rehtorit Luokka:Suomalaiset päätoimittajat Luokka:Suomalaiset keräilijät Luokka:Vuonna 1890 syntyneet Luokka:Vuonna 1959 kuolleet
Olavi Piha

Kaarlo Olavi Piha (13. heinäkuuta 1911 Diorite, Michigan, Yhdysvallat – 11. syyskuuta 1995 SeinäjokiKuolleita. Kaupunkineuvos Olavi Piha. Helsingin Sanomat, 15.9.1995, s. 4.) oli suomalainen juristi, kaupunkineuvos, Suolahden ja Seinäjoen kauppalanjohtaja ja Seinäjoen ensimmäinen kaupunginjohtaja. Olavi Pihan vanhemmat olivat kauppias Iisakki Felix Piha ja Katri Sofia Kasari ja puoliso vuodesta 1943 Liisa Kyllikki Korhonen. Piha tuli ylioppilaaksi 1931 ja suoritti ylemmän oikeustutkinnon 1940; varatuomarin arvon hän sai 1944. Sotien aikaan Piha palveli Itä-Karjalan sotilashallinnon kansanhuoltopäällikkönä. Piha toimi Seinäjoen kansanhuoltopiirin piiritarkastajana 1940–1946, Jyväskylän kaupunginsihteerinä 1946–1948, Suolahden kauppalanjohtajana 1948–1955, Seinäjoen kauppalanjohtajana 1955–1959 ja Seinäjoen kaupunginjohtajana 1960–1974. Suolahden järjestysoikeuden puheenjohtaja hän oli 1948–1955. Seinäjoen kaupunginjohtajan tehtävästä Piha jäi eläkkeelle 1974. Hän julkaisi tyttärensä Soili Venhon kanssa vuonna 1985 teoksen Terveydenhuollon vaiheita Etelä-Pohjanmaalla. Seinäjoen keskustan Veteraanipuisto nimettiin vuonna 2009 uudelleen Olavi Pihan puistoksi. ==Lähteet== Luokka:Seinäjoen kauppalan- ja kaupunginjohtajat Luokka:Suolahden kauppalan- ja kaupunginjohtajat Luokka: Suomalaiset juristit Luokka: Suomalaiset tuomarit Luokka: Suomalaiset virkamiehet Luokka:Vuonna 1911 syntyneet Luokka:Vuonna 1995 kuolleet
Montigny-en-Ostrevent

Montigny-en-Ostrevent on kunta Pohjois-Ranskassa Nordin departementissa Hauts- de-Francen alueella. Se sijaitsee noin 10 kilometriä Douain kaupungista itään. Kunnan nähtävyyksiä on 1100-luvulta peräisin oleva linna Château de Montmorency. Linnan nykyinen porttirakennus lisättiin 1200-luvulla. Linna kärsi tuhoja satavuotisessa sodassa, mutta tuhot kuitenkin korjattiin sodan jälkeen. Nykyisin linnassa järjestetään vuosittain keskiaikaisia festivaaleja.Tour de France 2018 ==Aiheesta muualla== ==Lähteet== Luokka:Nordin kunnat
Lentokoneen käymälä

thumb|200px|Tyypillinen nykyaikainen, tyhjiötekniikalla toimiva matkustajakoneen vessa. Lentokoneen käymälä on lentokoneeseen asennettu käymälä, jossa jätökset huuhdellaan tavallisesti tyhjiötekniikan avulla säiliöön. Säiliö tyhjennetään maissa. Ensimmäinen käymälällä varustettu lentokone oli vuonna 1921 valmistunut Caproni Ca.60, joka kuitenkin ehti lentää vain kerran ennen kuin se tuhoutui. Myös vuonna 1928 valmistuneessa Handley Page H.P.42 -koneessa oli käymälä. Varhaisissa lentokoneen vessoissa jätökset laskettiin usein suoraan ilmaan, kuten esimerkiksi brittiläisessä Supermarine Stranraer -koneessa, joka lensi ensimmäistä kertaa vuonna 1934. Short Sunderland -sotilaskoneessa, joita käytettiin vuosina 1938–1967, oli jo hyvin varustettu, huuhtelulla toimiva käymälä. Aiemmin lentokoneissa käytettiin yleensä kemiallisia käymälöitä, joiden huuhtelu toimi sinisellä, kierrätettävällä vedellä. Koska lentokoneen vessat ovat hyvin kalliita ja samalla haluttiin kehittää toimivampia, hygieenisempiä ja mukavampia käymälöitä samalla vähentäen käymälöiden tuotantokustannuksia, lentokonevalmistajat kehittivät nykyaikaisen vakuumikäymälän, joka patentoitiin vuonna 1975. Toinen vakuumikäymälän etu on pienempi syövyttävien kemikaalien vuotoriski sekä pienempi veden tarve. ==Galleria== File:British Airways B757 restroom toilet.jpg|Vanhanmallinen, kierrätettävällä vedellä huuhdeltava Boeing 757 -koneen WC File:UIA B737 sink (2).jpg|Lentokoneen vessan lavuaari File:Airbus-Bordtoilette.jpg|Matkustajalentokoneen WC ennen asennusta koneeseen File:Aircraft lavatory service.jpg|Lentokoneen vessan tyhjennystä ==Katso myös== *Junan käymälä ==Lähteet== ==Aiheesta muualla== * Tyypillinen vakuumikäymälä Luokka:Käymälät Luokka:Lentokonekomponentit
Marchiennes

Marchiennes on kunta Pohjois-Ranskassa Nordin departementissa Hauts-de-Francen alueella. Se sijaitsee Scarpejoen varrella noin 20 kilometriä Douain kaupungista itään. Kunta on kasvanut luostarin ympärille. Luostarista ei ole enää jäljellä muuta kuin suurikokoinen portaali, jossa on nykyään kaupungintalo. Portaalissa ollut entinen vankila on muutettu Marchiennesin historian museoksi (Musée d'histoire locale de Marchiennes).Tour de France 2018 ==Tunnettuja kuntalaisia== *Alain Deloeuil (s. 1954), polkupyöräilijä ==Ystävyyskaupungit== * Speldhurst Iso-Britannia ==Aiheesta muualla== ==Lähteet== Luokka:Nordin kunnat
Berg Arkitektkontor

Berg Arkitektkontor AB on ruotsalainen arkkitehtitoimisto, joka suunnitteli esimerkiksi Tukholmassa sijaitsevan Globenin jäähallin. Luokka:Arkkitehtitoimistot Luokka:Ruotsalaiset yritykset Luokka:Ruotsalainen arkkitehtuuri
Cappelle-en-Pévèle

Cappelle-en-Pévèle on kunta Pohjois-Ranskassa Nordin departementissa Hauts-de- Francen alueella. Se sijaitsee noin 20 kilometriä Lillestä kaakkoon. Cappelle- en-Pévèle on maatalousseutua. Kunnan suurin työllistäjä on vuonna 1830 perustettu Florimond Desprez -siementen tuotantoyritys, joka on erikoistunut juurikkaiden siemeniin. Tour de France 2018 ==Aiheesta muualla== *Florimond Desprez ==Lähteet== Luokka:Nordin kunnat
Mannerheiminkatu

Mannerheiminkatuja on Suomessa kuudessa eri kunnassa. Niistä merkittävimmät kadut ovat: * Mannerheiminkatu Naantalissa * Mannerheiminkatu Porvoossa * Mannerheiminkatu Loviisassa
Tapio Virhimo

Tapio Virhimo (s. 13. huhtikuuta 1954 Tampere) on suomalainen uransa päättänyt jääkiekkoilija. Virhimo pelasi maalivahtina SM-sarjaa ensin Kooveessä 1969–72 ja sitten Ilveksessä vuosina 1972–83. Hän voitti SM-pronssin kaksi kertaa Ilveksessä. Virhimo pelasi urallaan 330 runkosarjan peliä ja 10 pudotuspeliä. Nollapelejä tuli uralla yhteensä kuusi. == Lähteet == == Aiheesta muualla == * Luokka:Suomalaiset jääkiekkomaalivahdit Luokka:Vuonna 1954 syntyneet Luokka:Elävät henkilöt
Jukka Airaksinen

Jukka Airaksinen (s. 15. joulukuuta 1957 Tampere) on suomalainen jääkiekkoilija. Airaksinen pelasi maalivahtina Ilveksessä SM-sarjaa vuosina 1974-83 ja vielä vuoden I-divisioonassa Peliitoissa. Hän voitti SM-pronssin kaudella 1982-83. Hän pelasi urallaan 207 runkosarjan peliä ja 17 pudotuspeliä. Nollapelejä tuli uralla yksi. == Lähteet == Luokka:Suomalaiset jääkiekkoilijat Luokka:Vuonna 1957 syntyneet Luokka:Elävät henkilöt
Hurrikaani Janet

Hurrikaani Janet oli vuoden 1955 voimakkain hurrikaani. == Myrskyn kehitys ja reitti == Janetin varhaisista vaiheista on vain hajanaisia havaintoja. Air Francen ja Iberian lentäjät raportoivat säähäiriöstä Pienten Antillien itäpuolella 21. elokuuta. Se livahti huomiota herättämättä vilkkaiden laivareittien poikki, joten sen arvioitiin saavuttaneen vastikään hurrikaanin voiman kun SS Mormacdale havaitsi siinä 28 m/s tuulia 21. päivän iltana paikallista aikaa. Seuraavana päivänä hurrikaanin silmä kulki juuri Barbadoksen eteläpuolelta. Kapeassa vyöhykkeessä havaittiin 50–54 m/s tuulia. Myrsky jatkoi matkaansa Grenadan ja Carriacoun välistä 23. päivänä. Seuraavina päivinä Janet jatkoi matkaansa Karibian itäosien poikki heikentyen vähitellen. 25. päivänä se voimistui nopeasti voimakkaaksi hurrikaaniksi. Se ylitti Swan islandin, missä ilmanpaineeksi mitattiin 938 hPa ja tuulen nopeus 89 m/s. Syyskuun 28. päivänä se kulki Brittiläisen Hondurasin (nykyinen Belize) Corozalin yli ja Chetumaliin Meksikoon. Chetumalin lentoaseman tuulimittari näytti 76 m/s ennen hajoamistaan. == Tuhot == Barbadoksella kuoli 38 ja Grenadalla 122 ihmistä. Brittiläisessä Hondurasissa kuoli 16. Meksikossa ei ole tarkkaa tietoa merellä kuolleista, arvio on noin 500 henkeä. Tampicon alueella Janetin tulvia pahensivat kahden edellisen hurrikaanin nostattamat tulvat. == Lähteet == Luokka:Vuoden 1955 onnettomuudet Janet Luokka:Luonnonmullistukset Yhdysvalloissa